
Chifukwa Chiyani Akhristu Osalipira Chakhumi Amasauka



		


		
			
Mutu 1



			
Zifukwa Zisanu Ndi Chimodzi Zomwe Osalipira Chakhumi Amasauka



			1. 	Osalipira chakhumi amasauka chifukwa choti amakhala alibe chokolola.

			PAKUTI ABZALA MPHEPO, NADZAKOLOLA KABVULUVULU; alibe tiligu osasenga, ngala siidzatulutsa ufa; chimkana itatulutsa, alendo adzaumeza.

			Hoseya 8:7

			Kupita patsogolo mmoyo kumachitika pamene munthu wabzala ndi kututa zokolola. Kusalipila chakhumi kumakusiyanitsani ku mfundo iyi yofunika kwambiri ya kubzala ndi kututa kholola. Kusalipila chakhumi ku makuphweteka chifukwa umachotsa maziko a kupita patsogolo mmoyo.

			2. 	Osalipila chakhumi amasauka chifukwa sayitana mdalitso pa moyo wawo.

			MUBWELE NALO LIMODZI LIMODZI LONSE LA KHUMI, kunyumba yosungilamo, ndipo mundiyese nako tsono, ati Yehova wamakamu, ngati SINDIKUTSANILIRANI MDALITSO wakuti adzasoweka malo akuulandila.

			Malaki 3:10

			Kulipila chakhumi kumaitana mtundu onse wa madalitso chifukwa ichi ndichimene mau a Mulungu amanena. Munthu odala ndi okondeledwa komanso sasowa thandizo. Moyo wathu padziko lapansi ndi wosautsa kwambiri. Yakobo anakamba za moyo wake falao atamufunsa “Uli ndi zaka zingati?” “Ndipo Yakobo anati kwa Farao, masiku a ulendo wanga ndi zaka zana limodzi kudza makumi atatu: MASIKU A MOYO WANGA ALI OWELENGEKA NDI OIPA, sanafikile masiku a zaka za moyo wa makolo anga mmasiku a ulendo wao” (Genesis 47:9).

			Yobu nayenso anati masiku amunthu ndiochepa komanso odzala ndi mavuto. Ngakhale pa moyo wanu palibe thembelelo leni leni mumakumana ndi mavuto ndi zokhwima zochuluka. Mukamapanda kulipila chakhumi chanu palibe mdalitso lephelelela mavuto mavuto opezeka pa moyo uno. Ukhoza kuchita bwino bwanji mmoyo ngati liwu la mdalitso silinayankhulidwe pa moyo wako onvetsa chisoni? Osamadabwa chifukwa cha umphawi pa moyo wanu ngati simulipila chakhumi. Mdalitso omwe umalemeletsa komanso siuwonjezela msoni umadza mochuluka chifukwa cha kulipila chakhumi.

			3. 	Osalipila chakhumi amasauka chifukwa ndi otembeleledwa

			Kodi munthu adzalanda za Mulungu? Ndipo inu mundilanda ine. Koma mukuti takulandani zotani? Limodzi limodzi la magowo khumi ndi zopeleka.

			MUTEMBELEREDWA NDI THEMBELERO; pakuti mulanda ine ndi mtundu uwu wonse.

			Malaki 3:8-9

			Pali mtundu wapaderadera wa thembelero wa anthu osalipila chakhumi. Ndi mtundu umodzi mwa mitundu makumi awili a matembeleo oposa onse pa dziko lapansi. Thembelero ili pa osalipila cha khumi limabwela kudzapangitsa chipwilikiti pa ma matembelelo oti alipo kale omwe anapelekedwa kwa ife kuchoka kwa Adamu, Nowa komanso mibado ina. Thembelelo pa anthu osalipila cha khumu momwe baibulo linenela limagwila ntchito limodzi ndi matembelero amene makolo komanso onse anakhala mbuyo kwanu anakumana nawo. Tonse ndife ana a makolo omwe anali mmatembelo chifukwa cha zifukwa zina malingana ndi zomwe anachita.

			Tsiku lina, ndinali ndi nkhawa nditazindikila kuti makolo oyamba mkuti wa kwathu mkutheka anali akapolo. Ndinazindikila kuti panali tchinga lakale lomangidwa mtawoni yomwe bambo anga ankachokera lomwe linkagwilitsidwa ntchito kugulitsa akapolo. Mwachidziwikile ndinali mwana wa kholo lina lomwe silinaguilitsidwe ku maiko akutali ngati kapolo. Ndiye ndinalipo mosapenekela ngati mwana wa kholo lina lomwe linagulitsa m’bale wake ngati kapolo. Kugulitsa m’bale wako ndithu kukhoza kubweletsa thembelelo mbanja mwako. Munakhalapo pansi mkulingalila kuti malo omwe azibale anthu anagulitsidwa mosinthana ndi zokongoletsela thupi zotchipa ndi ma kalilole ndi pano malo omwe kuli umphawi wadzaoneni?

			KODI MZANGA, UKUZIMVETSA BWANJI? KODI SINTHAWI YOPANGAPO KANTHU KOBWELETSA MDALITSO? Ukusoweka madalitso la cha khumi kuti lilimbane ndi thembelelo oopsa awa! Sizodabwitsa kuti ukungosaukila saukila pamene ukukana Kulipila chakhumi.

			4. 	Osalipila cha khumi amasauka chifukwa zolusa kawili kawili zimadya chuma chawo.

			NDIDZADZULA ZOLUSA chifukwa cha inu, kuti zisakuonongeleni zipatso za nthaka yanu; ngakhale mpesa wanu siudzayoyoka zipatso zake zosacha mmunda atero Yehova wa makamu.				

			Malaki 3:11

			Madalitso waukulu kwambiri odza chifukwa cha Kulipila chakhumi ndiwo Yehova amadzudzula zolusa mmalo mwanu. Mutati mumvele akuluakulu aboma a maiko osauka amapereka chithunzithunzi choti mavuto awo onse akhoza kutha atangokhala ndi ndalama zochulukilapo pang’ono. Koma izi sizikhala chomchi. Malo amene kumalandilidwa thandizo lambiri la ndalama ndi malonso omwe amakhalabe osauka. Koma chithunzithunzi chooneka ngati choona chili chabodzachi chimaoneka choona chifukwa cha kulephela kwa olandila thandizo kugwilitsa bwino thandizo la ndalama lomwe amalandila.

			Tangoganizani kuti mukhoza kuvutika chotani kuti mudzadze chitini chobooka? Chuma tinakamati chili ngati chitini chodzadza ndi madzi, mukanafuna madzi ochuluka kuti mudzadze chitini cha mtundu umenewu. Koma mabowo onse atati ndi otsekeka ndekuti mukhoza kuthilamo madzi ochepa kuti adzadze.

			Uwu ndi mdalitso ozizwitsa odza chifukwa cha zolusa zodzudzulidwa. Cholusa chikadzudzulidwa, simusowa zambili kuti mukhale munthu olemela. Koma kopanda madalitso uwu mupeza ntchito zabwino ndikumalandila ndalama zambili koma kumalephela kulemela.

			Cholusa chikadzudzulidwa, mukhoza osamalandila ndalama zambili koma chitini chanu chimadzadza mwachangu kenako ndikuyamba kusefukila.

			M’bale okondedwa, izi ndi zomwe Mulungu akulonjeza ukalipila za kukhumi zako. Khala kutali lero ndi umphawi ndikulandila madalitso chifukwa cholusa chadzudzulidwa. Munayamba mwakhalapo pansi ndikulingalila kuti mchifukwa chiyani muzaka za pakati kati amanenepa? Kawili kawili sadza kwambiri.

			Kawirikawiri anthu azaka zapakati kati amadziletsa kudya zakudya zina kuti achepetse thupi koma amanenepelanenepela. Ndichifukwa chiyani anthu amanenepa? Anthu akamakalamba zochitika mthupi kuti munthu akhale ndi moyo zimachepa, mwanjira ina moto omwe umaotcha mafuta amthupi umachepa. Ngati moto wazochitika mthupi kuti munthu akhale ndi moyo umaotcha mafuta ochuluka khumi ndekuti akakalamba munthu moto omwewo umaotcha mafuta amthupi asanu okha.

			 Kenako umayamba kuonjezelakulememela kwathupi ndima ma kilo asanu tsiku ndi tsiku. Osakhetsela thukuta, umayamba kunenepa ndipo umakhala wamkulu thupi. Ndichufukwa mukhoza kudziwa zaka za munthu pakuona kukula kwa thupi lake. Ukamakula zochita za mthupi zimachepa (cholusa chadzudzulidwa) ndipo thupi limayamba kukula ( kuchita bwino mmoyo) kwachitika.

			Zoona osalipila chakhumi amasaukila saukila chifukwa cha zolusa zomwe sazizindikila mmiyoyo yawo.

			5. 	Osalipira chakhumi amasauka chifukwa choti zipatso za mmunda mwawo kawirikawiri zimaonongedwa.

			Ndidzadzula zolusa chifukwa cha inu, kuti ZISAKUONONGERENI zipatso za nthaka yanu; ngakhale mpesa wanu siudzayoyoka zipatso zake zosacha mmunda atero Yehova wa makamu.

			Malaki 3:11

			Kumwazika ko sanvetsetseka kwa zinthu zomwe unasonkhanitsa chifukwa chakusasamala, kagwilitsidwe tchito kosasamala, kunyozela, moto, mgozi, ziwawa, kubeledwa, ngakhale nkhondo ndizowawa kungoonetsela ntchito za owonongayo.

			Limodzi mwa madalitso a kulipila chakhumi ndiko kugonjetsa owonongayo. Owonongayo mbale wake ndi cholusa. Kusiyana kwa owononga ndi cholusa ndi kwakuti owononga amachotsa chuma chako mnjira yopweteka komanso yosaganizilika.ndizopweteka kwambiri kumuona owonongayo akuwononga chuma chako chifukwa njira yake siinvetsetseka muzimene wataya. Yambani Kulipila zakhumi zanu Mulungu walonjeza kudzudzula zolusa.

			6. Osalipira chakhumi amasauka chifukwa zipatso zimaonongeka asanapeze danga lokolola

			Ndidzadzudla zolusa chifukwa cha inu, kuti zisakuonongeleni zipatso za nthaka yanu; NGAKHALE MPESA WANU SIUDZAYOYOKA ZIPATSO ZAKE ZOSACHA mmunda atero Yehova wa makamu.

			Malaki 3:11

			Chifukwa china chimene osalipila chakhumi amasaukila ndichakuti zipatso za kholola lawo zimaonongedwa asanapeze danga loti akolole. Osalipila chakhumi amatembeleledwa ndi thembelelo la “kholola lokanika”.

			Kholola lokanika ndikukanika kukolola kholola lofafana komanso loyenela kuyelekeza ndi mbeu yomwe munabzala.

			Wina anaphunzitsa molimba mtima kuti ngati umagwila ntchito molimbika pano uli wolemela. Anapitilila kuyankhula kuti “anthu omwe ali osauka sagwila ntchito molimbika. Anthu ochokela mmaiko olemela akungoyenela kukwinya manja a Malaya awo ndikuyamba kugwila ntchito kuchita bwino mmoyo ndiye cholowa chao”.

			Koma mukaunguza bwino mudzazindikila kuti anthu ambili omwe ndi olimbika po gwila ntchito ndi osauka. Mudzapeza anthu agwila ntchito tsiku lonse koma malipila awo onvetsa chisoni. Koma mudzapeza kuti mtunda ochepa kumaiko anzao anthu amagwila ntchito ola limodzi ndikumapata ndalama zankhaninkhani.

			Inde ndi zoona kuti kugwila ntchito molimbika zotsatila zake munthu akuyenela kuchita bwino koma kawili kawili sizikhala chomchi. Oyendetsa bus ku swideni amalandila ndalama kuposo oyendetsa bus wa ku Ghana ndi khumi, zisanu ndi zinayi. Ndichifukwa chiyani zili chomchi? ndichifukwa chiyani sakulandila ndalama yofanana atagwila ntchito komanso nthawi yofanana? Ndichifukwa chiyani wina akubzala mbeu zana limodzi ndikututa kholola zana limodzi, wina akubzala mbeu zana limodzi akututa kholola makumi awili ndi zitatu?

			Apa ndipomwe munganvetsa kholola lokanika lili pati. 

			Kholola lokanika ndikukanika kukolola kholola lofafana komanso loyenela kuyelekeza ndi mbeu yomwe munabzala. Anthu ambili akukumana ndi ndi kholola la mtudu uwu lokanika.

			Kawirikawiri munthu amene akukumana ndi kholola lokanika sangachitepo kanthu ndi mphamvu zake.

			Ndichifukwa chiyani munthu waku mekisiko amalandila ndalama yochepa ya thukuta lake kuyelekeza ndi nzake yemwe Sali dziko lakutali koma pafupi ku amelika? Ndichifukwa chiyani nzake wa ku amelika amagwila ntchito yofanana komanso nthawi yofanana ngati waku mekisiko koma wa ku amerika amatuta kholola kuposa waku mekisiko ka khumi, kudza kasanu ndi kanayi? Zomwe zimayambitsa komanso yankho lake munthu ndikuthekela kwake sangakwanitse kuthana nazo.

			Koma Mulungu wa mkulu akulonjeza olipila chakhumi kuti asdzateteza kholola lake kuti lisalephele. Sadzalola kuti kholola lanu lipululuke nthawi yokolola isanakwane.

			Kodi ndizodabwitsa kuti Kulipila chakhumi ndi mfungulo weni weni ochitila bwino mmoyo? Kodi mukudabwa osalipila chakhumi akhoza kukhala osauka chifukwa chosamupatsa mulungu gawo khumi la cholowa chao?

			Mukhoza kuchita chani popanda thandiza la Mulungu? Mukhoza kupita mtunda otani ngati Mulungu sangakuthanizeni? Ndi nthawi yoti muyambe Kulipila chakhumi kuti cholowa chanu chisayoyokele pa pansi musana kondwele nacho.

		


		
			
Mutu 2



			
Matembelero Omwe Amatsatila Osalipira Chakhumi



			Kusalipila chakhumi kumautsa matembelero osiyanasiyana. Anthu ambili amaganiza kuti kusalipila chakhumi kumautsa “thembelelo lokhalalo la ku Maliki”. Koma kusalipila chakhumi kumautsa matembelelo oposa a Maliki. Kumautsa matembelelo ena amene ali ndi zotsatila zoopsa ndi zoipa ndi chifukwa chake ndime iyi yayikidwa. 

			Kodi thembelelo ndi chiyani? Thembelelo likhoza kutanthauzilidwa mnjira zambili. Matanthauzo khumi ndi awili akuthandizani kumvetsa kuti kukhala pansi pa thembelelo ndi chani. Ndili ndi chithuhtuzi kuti kukhala mmatembelo angapo ndichani.

			Matanthauzo Khumi Ndi Awili A Thembelelo

			1.	Munthu otembeleredwa ndi amene nthawi zonse zochita zake zimalephereka.

			2.	Munthu otembeleredwa ndi amene nthawi zonse amatsalila komanso amakhala pansi mu zonse.

			3.	Munthu otembeleredwa ndi amene choipa chodziwika bwino chaikidwa pa iye.

			4.	Munthu otembeleredwa wadzadzidwa ndi zochitika zoipa zosamvetsetseka.

			5.	Munthu otembeleredwa ndi amene amangolephera.

			6.	Munthu otembeleredwa ndi amene amangokanidwa komanso sawelengeledwa.

			7.	Munthu otembeleredwa ndi amen nthawi zonse sasankhidwa.

			8.	Munthu otembeleredwa ndi amene sakhoza kusintha moyo wake kulunjika kwabwino.

			9.	Munthu otembeleredwa ndi munthu yemwe amaiwalidwa nthawi zonse pakakhala uthenga ofuna.

			10.	Munthu otembeleredwa ndi amene amauzidwa kukachita choipa ngakhale pali chabwino.

			11.	Munthu otembeleredwa ndi amene amakumana ndi anthu oipa okhaokha.

			12.	Munthu otembeleredwa ndi munthu amene nthawi zonse amakhala kumapeto komanso sizimuyendera posatengera kuti amayamba bwanji.

			MATEMBELERO ASANU NDI ATATU OMWE AMATSATIRA ANTHU OSALIPIRA CHAKHUMI

			1.	Anthu osalipila chakhumi ndi otembeledwa ndi thembelelo la maliki mneneli.

			Kodi munthu adzalanda za mulungu? Ndipo inu mundilanda ine. Koma mukuti takulandani zotani? Limodzi  la magowo khumi ndi zopeleka.

			Mutembeleledwa ndi thembelelo, pakuti mulanda ine ndi mtundu uwu wonse.

			Malaki 3:8-9

			Limodzi la matembelelo odziwika bwino mbuku lopatulika ndi thembelelo la Maliki lo salipila chakhumi. Thembelelo ili limakamba zo masula cholusa, chowononga komanso kholola lokanika kucha mmoyo wanu. Cholusa, chowononga komanso kholola lokanika kucha zakambidwa kale mndime yambuyo’

			2.	Anthu osalipila chakhumi ndi otembeledwa ndi thembelelo lakudya chifukwa cha kuba.

			Baibulo likutionetsa matembelelo awili opatsa chidwi omwe akukhutsa anthu omwe amaba. Limodzi ndi thembelelo longa lililonse lolengezedwa pa akuba aliyense ndipo lina lolengezedwa mwachindunji chifukwa chobela Mulungu Mwini.

			Mukudziwa kuti palibe chifukwa chotembelela munthu woti wakubelani chifukwa pali kale thembelelo la aliyense wakuba? Wakuba ndi munthu otembeleledwa kale! Thembelelo lotsata aliyense wakuba linalengezedwa kaye ndi mneneli Zakaliya.

			Muthembelelo ili, Ambuye akulengeza kuti adzalowa mnyumba ya wakuba ndi kuononga chilichonse kufikila mbalawala komanso miyala. Thembelelo ili likadutsa, wakuba amasiidwa opanda kanthu ngakhale nyumba! Wakuba atha kuba ndalama zankhaninkhani koma thembelelo limasanduliza ndalamazo kukhala “utsi”. Wakuba sakhalanso ndi kuthekela kogwilits ntchito zinthu zakuba zija komanso sakondwela nazo. Ndiye tangolingalilani ndithembelelo lotani lomwe lingakhale pa osalipila chakhumi. Sadzapindula konse ndi chakhumi chonse wamubela Mulungu.

			Ndipo anati kwa ine, ili ndi thembelelo lilikutulukira pa dziko lonse; pakuti aliyense wakuba adzapitikitsidwa kuno monga mwa ili; ndi aliyense olumbila zonama adzapitikitsa kuno monga mwa ili.

			Ndidzalitulutsa ili atelo Yehova wea makamu, ndipo lidzalowa mnyumba ya wakuba, ndi mnyumba ya iye wolumbila monama pa dzina langa; ndipo lidzakhala pakati panyumba yake, ndi kuitha pamodzi ndi mitengo yake nsi miyala yache.

			Zakaliya 5:3-4

			3.	Anthu osalipira chakhumi ndi otembeleredwa ndi thembelero lakudza pa aliyense woyelekeza kubela Mulungu. 

			Maso a Yehova ali ponseponse, nayang’anila oipa ndi abwino.

			Miyambo 15:3

			Kuba sikwabwino ndi kale koma mukufuna kumubeladi Mulungu? Mulungu walengeza mmau ake kuti kusalipila chakhumi ndi kumubela. Mulungu amaona osalipila chakhumi nga wakuba. Matembelelo onse oyenela wakuba amaikidwa pa osalipila chakhumi.

			Koma thembelero lina loposa layikidwa pa osalipila chakhumi chifukwa chakumubela Mulungu mwini. “Ndipo inu mundilanda ine. Koma mukuti takulandani zotani? Limodzi limodzi la magowo khumi ndi zopeleka.

			Mutembeleledwa ndi thembelelo, pakuti mulanda ine ndi mtundu uwu wonse”. (Malaki 3:8-9)

			Mukhoza kugenda galu kapena mkazi wanu ndi nsapato zanu mkukhala bwino. Koma kugenda pulesidenti wa ku Ameleka ndi nsapato mukhoza kukathela kundende! Mukhoza kubela munthu mzanu osagwidwa. Koma simungazembe mutamubela Mulungu. Kubela Mulungu kukhoza kukuikani mmavuto oopsa. Maso ambuye ali ponse ponse, kepenyetsetsa chabwino ndi choipa. Amaona khobili lililonse lomwe mumatenga mnyumba mwake.

			Simungazembe mutabela Mulungu. Kubela Mulungu ndi ganizo loipa kwambiri ndiye ndikukulangizani kuti kuti musapange mzamtundu uwu. Lipilirani zakhumi kuti musakhale wakuba otembeleredwa kawiri.

			4.	Osalipila chakhumi ndiotembeledwa ndi thembelelo lodza pa onse oswa lamulo.

			Wotembeleledwa iye wosabvomereza mau a chilamulo ichi kuwachita. Anthu onse adzati, Amen.

			Deutronomo 27:26

			Matembelelo a onse ophwanya lamulo aikidwa pa mndandanda pa ndime ya makumi awili, chisanu ndi chitatu mu buku la Deutronomo.Metembelelo a onse aphwanya lamulo amakhudzanso omwe salipila chakhumi.

			Pali matembelelo khumi ndi asanu pa ana komanso pakuchita bwino mmoyo chifukwa 

			Cha kuphwanya lamulo, matembelelo makumi atatu anthenda, kulephela kwa zakumunda, kulephela kwa bizinesi, ndi matembelelo khumi ndi asanu ndi limodzi astopano komanso obwelezedwa okhudza kugonjetsedwa, ukapolo, thenda, kulondedwa komanso misala. Chonde zindikilani kuti pali mtolo wa matembelo onsewa pamene simukulipila chakhumi. (Deutronomo 28)

			a)	Matembelelo khumi ndi asanu pa ana komanso olimbana ndi kuchitabwino kwanu mukatundu oti mudziwe pamene simukulipila chakhumi.

			1.	Mudzakhala otembeleredwa mu mzinda. (v 16)

			2.	Mudzakhala otembeleredwa mmunda.( v 16)

			3.	Zidzakhala zotembeleredwa mtanga wanu ndichoumbilamo mkate wanu. ( v 17)

			4.	Zidzakhala zotembeleredwa zipatso za thupi lanu. (v 18)

			5.	Zidzakhala zotembeleredwa zipatso za nthaka yanu. ( v 18)

			6.	Zidzakhala zotembeleredwa za kuswa za ng’ombe zanu. ( v18)

			7.	Zidzakhala zotembeleleredwa zoswana za nkhosa zanu. ( v 18)

			8.	Mudzakhala otembeleleredwa polowa. ( v 19)

			9.	Mudzakhala otembeleleredwa potuluka. ( v 19)

			10.	Yehova adzakutumizirani matembelero ( v 20)

			11.	Adzakutumizirani chisokonezo. (v 20)

			12.	Adzakutumizirani chidzudzulo. (v 20)

			13.	Mudzalephera muzonse muchita. ( v 20)

			14.	Mudzaonongeka modzidzimutsa. ( v20)

			15.	Nsanga mudzataika. ( v20)

			b)	Matembelero makumi atatu anthenda, kulephela kwa zakumunda, nkhondo, ukapolo; kulephela kwa bizinesi ndi umphawi oti muwadziwe pamene simukulipira chakhumi:

			1.	Milili idzakumatililani. 9 v 21-220

			2.	Infa- kukuthani pa dziko ( v 21-22)

			3.	Mudzatha ( v 22; Lev 26:16)

			4.	Kuphwanya m’thupi ( v 22)

			5.	Chibayo ( v 22)

			6.	Kutentha koonjeza. ( v22)

			7.	Lupanga. ( v 22)

			8.	Chinsikwi ( v 22)

			9.	Chinoni. (v 22).

			10.	Thambo lanu la pamwamba pa mutu panu lidzakhala ngati mkuwa. ( v 23; Lev 26:19)

			11.	Ndi dziko lili pansi panu ngati chitsulo. ( v 23; Lev 26:)

			12.	Chilala komanso fumbi. ( v 24)

			13.	Chionongeko chifukwa cha ng’amba. ( v24)

			14.	Kuonongedwa ndi adani. ( v 25; Lev. 26:17-39)

			15.	Mudzawatulukila adani anu njira imodzi koma mudzawathawa njira zisani ndi ziwiri. ( v 25)

			16.	Mudzachotsedwa padziko lonse la[asi. ( v 25)

			17.	Matupi anu adzakhala chakudya cha mbalame zonse za mmulengalenga ndi zilombo zonse za dziko lansi. ( v 26)

			18.	Opanda akuziingitsa. (26)

			19.	Zilombo za ku Aiguputo. ( v 27)

			20.	Nthenda yotuluka mudzi. ( v 27)

			21.	Chipere. ( v 27)

			22.	Mphere. ( v 27)

			23.	Osachira. ( v 27)

			24.	Misala. ( v 28)

			25.	Khungu. ( v 28)

			26.	Kuzizwa kwa mtima. ( v 28)

			27.	Mudzafufuza usana, monga wakhungu amafufuza mumdima. ( v29)

			28.	Simudzapindula nazo njira zanu. ( v 29)

			29.	Kupsinjidwa komanso kukhala opanda pake. ( v 29)

			30.	Palibe munthu adzakupulumutsani. ( v 29)

			c)	Matembelero makumi awiri asanu ndi limodzi obwelezedwa akukugonjetsani, ukapolo, nthenda, kulondedwa komanso misala oti muwadziwe pamene simukulipila chakhumi.

			1.	Mudzapalana ubwezi ndi mkazi koma adzagona ndi mwamuna wina. ( v 30)

			2.	Mudzamanga nyumba koma mdani adzakulandani. ( v30)

			3.	Mudzabzala mpesa koma mdani adzaulanda. ( v 30)

			4.	Adzapha ng’ombe pamaso panu koma inu osadya. ( v 31)

			5.	Adzalanda bulu wanu molimbana pa maso panu. ( v 31)

			6.	Osakubwezelani. ( v 31)

			7.	Nkhosa yanu idzalandidwa ndi adani. ( v 31)

			8.	Palibe munthu adzakulanditseni. ( v 31)

			9.	Ana anu amuna1 ndi akazi adzapelekedwa kwa ena ngati akapolo. ( v 32)

			10.	Mmaso mwanu mudzada ndi kupenyerera, powalilira tsiku lonse. ( v 32)

			11.	Koma mudzakhala opanda mphanvu. ( v 32)

			12.	Adani adzadya kholola lanu. ( v 33)

			13.	Adzadya zipatso za nthaka yanu. ( v 33)

			14.	Mudzapsinjidwa ndi kuphwanyidwa. ( v 33)

			15.	Mudzapenga mutaona kupanda okuthandizani. ( v 34)

			16.	Mudzakanthidwa ndi zotupa komanso zilonda za mmimba zosachilitsika. ( v 35)

			17.	Inu ndi mfumu yanu mudzavutika ku ukapolo ku dziko la kutali. ( v 36)

			18.	Kumeneko mudzatumikila milungi ina. ( v 36)

			19.	Mudzakhala chodabwitsa ndi chokamba mwa mitundu yonse. ( v 37)

			20.	Mbeu zanu zidzaonongedwa ndi dzombe. ( v38, 43)

			21.	Munda wanu wa mphesa udzadyedwa ndi mbozi. ( v 39)

			22.	Mudzadzola mafuta a munda wa wa azitona. ( v 40)

			23.	Simudzakondwela ndi ana anu amuna ndi akazi chifukwa adzakhala akapolo kumaikoakutali. (v 41)

			24.	Mulendo okhala pakati panu adzakulira kulira koma inu mudzachepera chepera. ( v 43)

			25.	Mudzakongola kwa obwela. ( v 44)

			26.	Adzakhala mitu ndipo inu michila. ( v 44)

			Zoona, Kuphwanya lamulo ndi chidwiwitso choopsa cha matenda. Kulipila cha khumi chomcho ndi kwabwino kwa onse omwe sakufuna kukumana ndi nmndandanda wautali wamatembelelo uwu. Onga momwe mwaonela kusalipila chakhumi kumabweletsa matembelelo ena ambili osati thembelelo la Maliki lokha.

			5.	Anthu osalipila chakhumi ndi otembeledwa ndi thembelelo logwela amene amabweza choipa kwa mulungu atawachitila chabwino.

			Kodi thanzi lanu munalitenga kuti? Kodi nyonja muli nazo munazitenga kuti? Kodi nzeru komanso mwayi omwe mumakhala mawo munazitenga kuti? Kodi ndi chiyani chimene simunalandila? Ngati munalandila zonse kuchokela kwa Mulungu ndi chifukwa chiyani simubweza kwa iye ulemu pakupeleka zoyamba kucha za ntchito yanu?

			M’Baibulo lonse, matembelero akukambidwa pa anthu osayamika amene amabweza choipa atachitilidwa chabwino. Komano, thembelelo loopsa kwambiri likupezeka pa masalimo zana limodzi kudza zisanu ndi zinayi. Mu Salimo ili, mupezamo matembelelo khumi, asanu ndi awiri pmwe atsata osayamika amene abwezela choipa pa chabwino momuneneza ndi kukayikila. Muphunzira zambiri za obweza chabwino ndi choipa:

			“Mulungu wa chilemekezo changa, musakhale chete pakuti atsekula kamwa loipa ndi lachinyengo kulimbana nane; alankhula molimbana nane ndi lilime lonyenga. Anandizingandi mau a udani, ndikulimbana nane popanda chifukwa. Pakubwezela chikondi akunga onditsutsa ine; koma ine ndili mu pemphero. Abwezela ine choipa ndi udani mmalo mwa chikondi changa.muike munthu oipa akahale mkulu wake, ndipo mdani aime pa dzanja lake la manja. Pakinenedwa mlandu wake aturuke wotsutsidwa ndi pemphero lake likhale ngati kuchimwa. 

			Masiku ake akhale owelengeka; wina alandile udindo wake. Ana ake akhale amasiye ndi mkazi wake wa masiye. Ana ake akhale osakhazikika ndi opemphapempha. Afune fume zosowa zao kuchokela mmambwinja mwao.  Okongoletsa agwile zonse ali nazo; ndi alendo alande za nchito yake. Pasakhale munthu waku mchitila chifundo kapena kuchitila chifundo ana ake amasiye chokoma. Zidzukulu zake zidulidwe; dzina lawo lifufutidwe mu m’badwo ukudza. (Masalimo 109:1-13, NASB)

			Koma ndichifukwa chiyani izi zikuyenela kuchitikila munthu osalipila chakhumi? Yankho lake ndilosavuta. Mulungu wakhala wabwino kwa iwe.wakudalitsa ndikukusunga. Chakhumi ndi mbali imodzi yolambila, chisonyezo cha chikumbutso, chisonyezo cha kuthokoza! Kulephela Kulipila chakhumi ndi chimodzi modzi kusanena kuti “zikomo kwambiri”. Kusalipila chakhumi ndi chimodzi modzi kusakumbukila komanso kusalambila Mulungu! Kusalipila chakhumi ndichisonyezo cha kusalabadila komanso kusathokoza! Ngati simulipila chakhumi uli mgulu la anthu osayamika. Ndiye uyembekezele matembeleloonse khumi ndi asanu ndi awiri opezeka pa Masalimo 109 kukhala cholowa chako kuyambila tsopano lino. Welengani matembelelo makumi awili ndi asanu ndi awili otsatilawa omwe amatsa anthu omwe ndi osayamika komanso amabweza choipa ku chabwino. Komanso amagwilanso ntchito pa anthu omwe salipila chakhumi komanso sanena “zikomo” kwa Mulungu chifukwacha madalitso ake.

			Matembelero Makumi Awiri Kudza Asanu ndi Awiri pa Anthu Osayamika

			1.	Oipa amulamulile. (v 6)

			2.	Satana amuimile pa dzanja lake lamanja. ( v 6)

			3.	Akhale otsutsika. (v 7)

			4.	Pemphelo lake likhale tchimo. ( v 7)

			5.	Masiku ake akhale owelengeka. ( v 8)

			6.	Wina atenge udindo wake. ( v 8)

			7.	Ana ake akhale amasiye. ( v 9)

			8.	Mkazi wake akhale wamasiye. ( v 9)

			9.	Ana ake akhele osakhazikika kosalekeza. ( v 10)

			10.	Ana ake akhale opemphapempha. ( v 10)

			11.	Afunefune zosowa zao kuchokela mmabwinja mwawo. ( 	v 10)

			12.	Wokongoletsa agwile zonse ali nazo. ( v 11)

			13.	Alendo alande za ntchito yake. ( v 11)

			14.	Pasapezeke omchitila chifundo. ( v 12)

			15.	Pasapezeke ochitila chokoma ana ake amasiye. ( v 12)

			16.	Zidzukulu zake zidulidwe. (v 13)

			17.	Dzina lake liyiwalidwe. ( v 13)

			18.	Mphulupulu za makolo ache ache zikumbukilike ndi 		Yehova, ( v 14)

			19.	Ndi tchimo la amake lisafafanizidwe. ( v 14)

			20.	Zikhale pamaso pa Yehova chikhalile. ( v 15)

			21.	Asakumbukilidwenso pa dziko lapansi. ( v15)

			22.	Themebelelo lidze kw\a iye. ( v 17)

			23.	Mdalitso umtalikile. ( v 17)

			24.	Thembelelo lidze kwa iye ngati madzi. ( v 18)

			25.	Thembelelo limulowe ngati ngati mafuta mmafupa ak.  		( v 18)

			26.	Thembelelo limkhalile ngati chovala adzikuta nacho.      		( v 19)

			27.	Thembelelo limkakamile ngati lamba. ( v 19)

			6.	Anthu osalipila chakhumi ndiotembeleledwa ndi thembelelo la kumwamba kotsekeka, thambo lanulapamwamba la pamutu panu limakhala mkuwa.

			Ndipo thambo lanu lapamwamba pamutu panu lidzakhala ngati mkuwa, ndi dziko liri pansi panu ngati chitsulo.

			Deutronomo 28:23

			Thembelero lofunika kwambiri lotsata osalipila chakhumi ndi la “kumwamba kotsekeka”.

			“Mubwele nalo limodzi limodzi lonse la khumi, kunyumba yosungilamo, ndipo mundiyese nako tsono, ati yehova wamakamu, ngati sindikutsanililani mdalitso wakuti adzasoweka malo akuulandila.

			Malaki 3:10

			Cholimba chodza pa osalipira chakhumi ndichonena kuti kumwamba pamutu pawo kumasandulizika mkuwa. Kumwamba kumapangidwa kawili kawili ndi mphepo, mitambo komanso mawawa amadalitso. Koma mosiyana, kumwamba kopangidwa ndi mkuwa zinthu za mtundu uwu sizitulukako. Thembelelo loyanjana ndi “la mkuwa” ndilakuti dziko lapansi lidzapangidwa ndi chitsulo. “Ndipo thambo lanu lapamwamba pamutu panu lidzakhala ngati mkuwa, ndi dziko liri pansi panu ngati chitsulo”. (Deutronomo 28:23).

			Zinthu ndizovuta momwe zilili sitingakane. Dzikondilotembeledwa kale chifukwa cha tchimo la Adam. Kumwamba kwa mkuwa komanso dziko la chitsulo zikungopangitsa kubzala ndi kukolola kuti kuvute moposa muyezo. Mbeu tu singamele pa chitsulo komanso mvula siingagwe kuchoka kumwamba kwa mkuwa. Thembelelo la kumwamba kwa mkuwa ndi nthaka ya chitsulo ndithembelelo lotsekelatu ma bizinesi onse komanso njila zopezera makobili pa moyo wanu.

			Okondedwa, ndi chifukwa chiyani mukufuna kudzibweletsela zovuta zotere pa moyo wanu? Ndinthawi yolipila chakhumi ndi kulemekeza Ambuye ndi mogwilika. Mukufuna Mulungu achotse kuthekela kwanu kopanga ndalama? Mwachidziwikile ayi?

			7.	Anthu osalipila chakhumi ndiotembeleledwa ndi thembelero la iwo oyiwala Mulungu.

			Oipa adzabwelela kumanda , inde AMITUNDU ONSE AKUIWALA MULUNGU.

			Masalimo 9:17

			Mau anamveka pa mapiri oti se, kulira ndi kupempha kwa ana aisrayeli: pakuti anaipitsa njira yawo, ndipo ANAIWALA YEHOVA MULUNGU WAWO.

			Yeremiya 3:19-21

			Pali thembelelo pa onse akuiwala Mulungu. Malingana ndi Yelemiya, muyembekezele kulila ndi kupemphera chifukwa mwayiwala Ambuye Mulungu wanu. Ngati simulipila chakhumi mumaonetsela kuti simulungu amene wakupatsani zonse zomwe muli nazo. Kuiwala kwa mtundu uwu kuli ndi dipo lalikulu. Ngati simulipila chakhumi pa mapeto pa mwezi uliwonse, mwezi ndi mwezi mukuonetsela kuti simukukumbukira kapena kuzindikila Mulungu pa moyo wanu.

			Posachedwa, panali zisankho zosankha mtsogoleli wadziko lolemera kwambiri padziko lonse lapasi. Yemwe amaimila pa chisankhochi anali wadziko lina komanso ochokela ku fuko laling’ono kwaoko. Chinali chipambano chosaiwalika chomwe chinagwedeza dziko lonse lapasi. Ndinaonela mwa chidwi pamene zosatheka zinkatheka. Komabe, ndinakhumudwa pamene mtsogoleli watsopano osayembekezela kupambanayu atapelekeka malonje ake achipapambano sanamuzindikila Mulungu. Ndinkayembekekzera iye kuthokoza Mulungu chifukwa cha chipambano chane pa zisankho. Mmalo mwake anathokoza wamkulu oyang’anila zokopa anthu, mkazi wake, wachiwili wake, anthu onse anagwilanaye ntchito, komanso ana ake ang’ono ang’ono. Anakumbukila kuuzanso anaake kuti awagulila galu kapena mphaka watsopano ngati mphatso.

			Poyamba pa malonje, ndinkaganiza kuti wayiwala kutchula Mulungu chifukwa chakudzimva kwa masiku ano. Ndinkaona ngati ayamika Mulungu pamapeto pa malonje ake koma sizinali chiomcho. Kuti “Ambuye zikomo” sikunanenedwe.sanathokoze Mulungu komanso sanazindikile Mulungu kuti anayikapo dzanja kuti akhale mtsogolelil wa dziko.

			Ndinkaganiza kuti zikhala zachidziwikile kuti ankayenela kuthokoza Mulungu chifukwa chipambano chakesichinachitikepo m’mbili. Mkazi wake zikuoneka kuti ankadziwa bwino kuti mwachidziwikile linali banja lomwe sankayenela kukhala mtsogoleli wadziko koma mkazi wamtsogoleli wadziko. Mkuyankhula kwake pa zochitika zitangotha zisankhozi mzimayiyu anati, “palibe ndi chimodzi chomwe m’mbili yanga chondipangitsa ine kuyima pamaso panu nthawi ino”.

			Moona mtima ndinaganiza kuti kukanika kuthokoza Mulungu kwa mtsogoleliyu chinali chizindikilo choipa mwinanso chizindikila choti choyipa chichitika. Taonani zomwe Yesaya ananena, “ine, inedi, ndine amene ndi thonthoza mtima wako; kodi iwe ndani, kuti uopa muthu amene adzafa ndi mwana wa munthu amakhala ngati udzu; ndi KUIWALA YEHOVA MLENGI WAKO, amene anayala m’mwamba, nakhazikitsa maziko adziko lapansi…” (Yesaya 51:12-13).

			Okondedwa ndi nthawi yokumbuka Ambuye muchilichonse muchita. Ndi nthawi yolipila chakhumi ndikunena kuti ndimakumbukila Mulungu. “Nthawi zonse ukalipila chakhumi umati, “chimene ine ndili komanso zonse zomwe ndili nazo zimachokera kwa Mulungu”.

			8.	Anthu osalipila chakhumi ndiotembeledwa ndi thembelelo lodza pa opembedza mafano amene amatha kuika ndalama patsogolo m’malo mwa kutumikila Mulungu.

			Wotembereredwa munthu wakupanga fano losema kapena loyenga, lonyansidwa nalo Yehova, ntchito ya manja a misili, ndikuliika m’malo anseri, ndipo anthu onse ayankhe kuti, Amen.

			Deutrinomo 27:15

			Kulambila mafano nditchimo loposa onse lomwe linabweletsa mkwiyo wa Mulungu pa ana a Iziliyeri. M’baibulo tikuchenjezedwa zakulambila mafano.

			Fano la khoswe

			Bwanji ndinakati ndinakaloza m’modzi mwa azibusa anga othandizila ndikunena kuti “Uyu ndi inuyo: Abusa a Jack Toronto. Ndikulemba dzina lanu pansi pa khoswe uyu ndipo ndikaika chithunzi ichi mu ofesi yanga, yense olowa mu ofesi yanga adziona khoswe onyansayu ndikufunsa “khoswe uyu ndiye yani? Ndichifukwa chiyani mukutcha khoswe uyu abusa a Jack Toronto? Kodi abusa a Jack Toronto sim’modzi mwa azibusa akulu akulu pa mpingo pano? Kodi abusa Jack Toronto ndi khoswe?”

			Kodi mukuganiza kuti abusa a Jack Toronto akhoza kukondwera nacho chithunzichi? Sindikuganiza chomcho. Chithunzichi chikhoza kukhala chitonzo chifukwa a busa Jack Toronto si khoswe. Iwowa ndi oposa khoswe. Ndi a nzeru kwambiri kuposa khoswe. Ndiowoneka bwino kwambiri kuposa khoswe.

